Napad na policijsku stanicu u Zvorniku
Napad na policijsku stanicu u Zvorniku izvršen je 27. aprila 2015. vatrenim oružjem. Napadač je bio Nerdin Ibrić, 24-godišnji mladić bošnjačke nacionalnosti. Prilikom napada je ubijen jedan, a ranjena dva pripadnika policije Republike Srpske; sam napadač je poginuo nakon što su policajci otvorili vatru.

Vlasti Republike Srpske su napad proglasile "terorističkim činom", a u srpskim medijima su se pojavili navodi da je Ibrić prilikom napada vikao "Allahu ekber", što je bilo povod da se napad poveže sa radikalnim islamizmom.

U bošnjačkim medijima su se, međutim, pojavile špekulacije da je motiv bio lične prirode, odnosno odmazda prema pripadnicima paravojnih formacija Republike Srpske odgovornih za masakr u Srebrenici i slične zločine nad Bošnjacima; kao prilog toj tezi se navode informacije da je Ibrićev otac Sejfo ubijen 1992. godine na samom početku rata u BiH, a da su ubijeni policajac Željko Đurić i ranjeni policajac Željko Gajić na popisu od 850 vojnika i policajaca Republike Srpske nad kojima se 2004. godine vodila istraga zbog moguće upletenosti u ratne zločine.

Ovo je prvi napad ove vrste u Republici Srpskoj, i ako su se slični desili u Federaciji, uključujući i bombaški napad 2010. godine na policijsku stanicu u centralnoj Bosni i napada na američku ambasadu u prestonici Sarajevu godinu dana kasnije.

Reference 

2015
Zvornik
Zvornik